Korea Töölispartei
Korea Töölispartei (korea keeles 조선로동당 Chosŏn Rodongdang; lühend KTP) on Korea Rahvademokraatliku Vabariigi juhtiv partei. KTP on ainuvalitsev partei Põhja-Koreas, legaalselt eksisteerib veel kaks parteid. Partei asutati juunis 1949 Põhja-Korea Töölispartei ja Lõuna-Korea Töölispartei ühinemise tulemusena. Parteid juhtisid aastatel 1949–1994 Kim Il-sŏng, pärast viimase surma tema poeg Kim Chŏng-il (1994–2011) ja seejärel 2011. aastast Kim Chŏng-un. Partei ideoloogiaks on marksismil-leninismil ja Kim Il-sŏngi õpetustel põhinev kimilsungism. Korea Töölisparteil oli 2015. aastal neli miljonit liiget.